[{"text_idx": "#000003", "text": "Mae llyfrgelloedd Awen yn galw ar blant i gofrestru i ddarllen chwe llyfr yr haf yma fel rhan o Asiantau Anifeiliaid, Her Ddarllen yr Haf 2017."}, {"text_idx": "#000005", "text": "Y thema eleni yw Asiantau Anifeiliaid, wedi\u2019i seilio ar asiantaeth dditectif lle mae\u2019r staff yn cynnwys pob math o anifeiliaid clyfar \u2013 blewog, cennog a llithrig \u2013 sydd eisiau datrys achos yn y llyfrgell ag ychydig o help gan eu ffrindiau."}, {"text_idx": "#000007", "text": "I gymryd rhan yn Asiantau Anifeiliaid, y cyfan mae angen i blant ei wneud yw mynd i\u2019w llyfrgell leol ble byddan nhw\u2019n cael ffolder gasglwr i gadw cofnod o\u2019u taith ddarllen. Wrth i blant ddarllen o leiaf chwe llyfr dros yr haf, maen nhw\u2019n casglu sticeri a fydd yn eu helpu i gracio\u2019r cliwiau a helpu\u2019r Asiantau Anifeiliaid i ddarganfod beth sydd wedi bod yn digwydd mewn gwirionedd y tu o\u0302l i\u2019r llenni!"}, {"text_idx": "#000008", "text": "Bydd Asiantau Anifeiliaid yn lansio mewn llyfrgelloedd ledled bwrdeistref sirol Pen-y-bont ar Ogwr gyda digwyddiad ar Feysydd Pontnewydd o 1-3pm ar ddydd Sadwrn 22ain Gorffennaf, a bydd yn rhedeg tan ddydd Sadwrn 9fed Medi. Wedi\u2019i drefnu mewn partneriaeth a\u0302 Phobl Ifanc Weithgar Pen-y-bont ar Ogwr, bydd y lansiad yn cynnwys ymgais i dorri record. Gofynnir i blant ddod a\u0302 llyfr gyda nhw nad ydyn nhw ei eisiau bellach er mwyn helpu i greu tw\u0302r llyfrau a fydd yn ganolbwynt yn y digwyddiad. Unwaith bod y tw\u0302r wedi\u2019i gwblhau, caiff y llyfrau eu rhoi i elusen leol iddyn nhw sefydlu llyfrgell iau."}, {"text_idx": "#000009", "text": "Bydd y prynhawn yn llawn gweithgareddau i\u2019r holl deulu ei fwynhau, gan gynnwys anerchiad difyr gan y bardd ac diddanwr plant Mike Church, heriau chwaraeon, adrodd straeon, gwneud masgiau, sgiliau syrcas, gweithdai tai chi a drama. Mae mynediad a\u2019r holl weithgareddau am ddim. Bydd plant sy\u2019n cofrestru am Her Ddarllen yr Haf yn derbyn taleb i logi DVD am ddim gan lyfrgelloedd Awen ar gyfer hyd gwyliau haf yr ysgol."}]